Szabolcs-Szatmár-Bereg

Szabolcs-Szatmár-Bereg (; ) Hungariako 19 konderrietako (megye) bat da. Herrialdearen ipar-ekialdean dago, Iparraldeko Lautada Handia eskualdean, Eslovakia, Ukraina eta Errumaniako mugen ondoan. Horiez gain, Hungariako Borsod-Abaúj-Zemplén eta Hajdú-Bihar konderriak ere mugakide ditu. 5.935 km²ko azalera du, eta 2011n 552.000 biztanle zituen. Hiriburua Nyíregyháza da.

 Geografia 
Szabolcs-Szatmár-Bereg Hungariako Ordoki Handian kokaturik dago. Eremu lau horretan basoak, alor landuak, larreak, belaiak eta zohikaztegiak aldizkatzen dira. Ibairik handiena Tisza da, konderriaren ipar-mendebaldeko muga egiten duena; ibaiadar nagusiak Batar, Tur, Szamos eta Kraszna dira. Klima hotzagoa eta euritsuagoa da Alföld Handiko beste lekuetan baino. Urteko batez besteko prezipitazioa 550–600 mm artekoa da.

 Banaketa administratiboa 
2013ko urtarrilaren 1eko erreformaren ondoan, konderria 13 barrutitan (járás) banaturik dago:
BarrutiaHiriburuaEremua  (km²)Biztanleria (2013)Udalerriak (település)15px BaktalórántházaBaktalórántháza1215px CsengerCsenger1115px FehérgyarmatFehérgyarmat5015px IbrányIbrány815px KemecseKemecse1115px KisvárdaKisvárda2315px MátészalkaMátészalka2315px NagykállóNagykálló815px NyírbátorNyírbátor2015px NyíregyházaNyíregyháza1515px TiszavasváriTiszavasvári615px VásárosnaményVásárosnamény2815px ZáhonyZáhony11

 Hiri eta herriak 
 Konderri eskumenak dituzten hiriak 
 Nyíregyháza (hiriburua; 118.125 biztanle 2015ean)

 Hiriak eta herri handiak 
(2015eko biztanleria)

 Mátészalka (16.902)
 Kisvárda (16.628)
 Tiszavasvári (12.840)
 Újfehértó (12.736)
 Nyírbátor (12.259)
 Nagykálló (9.329)
 Vásárosnamény (8.693)
 Fehérgyarmat (8.089)
 Ibrány (6.751)
 Nyírtelek (6.555)
 Balkány (6.392)
 Nagyecsed (6.327)
 Nagyhalász (5.676)
 Tiszalök (5.395)

 Nyírmada (4.890)
 Csenger (4.870)
 Kemecse (4.815)
 Rakamaz (4.374)
 Demecser (4.205)
 Záhony (4.156)
 Mándok (4.143)
 Dombrád (4.015)
 Baktalórántháza (3.987)
 Ajak (3.730)
 Vaja (3.515)
 Nyírlugos (2.699)
 Máriapócs (2.153)

 Ekonomia 
Nekazaritzako uzta nagusiak fruituak (aranak, sagarrak eta intxaurrak), laboreak (batez ere, zekalea eta garia), tomatea, ekilorea eta tabakoa dira. Abeltzaintzan, zerriak eta ardiak hazten dira. Aran-brandiak, alkohol industriala, eta morfina (lo-belarretik) ere ekoizten dira.

Szabolcs-Szatmár-Bereg herrialdeko eskualderik atzeratuena da. Erregimen komunistaren garaian, milaka lagunek Hungariako beste leku batzuetara joan behar izan zuten lan bila. Emigrazioa 1990eko hamarkadan eten zen. Nyíregyháza konderriko industriagune nagusi bilakatu da; besteak beste, makineria, kautxoa eta elikagaiak ekoizten dira. Beste hiri industrial batzuk Mátészalka, Nyírbátor, Kisvárda eta Záhony dira, azken hau Ukrainatik datozen oliobideei esker.

 Iruditegia 

 Erreferentziak 

 Kanpo estekak 

Kategoria:Hungariako konderriak